39. ΒΑΣΙΛΙΚΟΝ ΔΙΑΤΑΓΜΑ υπ' αριθ. 7 της 30 Δεκ. 1964/5 Ιαν. 1965 (ΦΕΚ Α' 2) Περί της συνταξιοδοτήσεως των υπηρετούντων εις τας Αεροπορικάς Εταιρείας. Έχοντες υπ' όψιν: 1)Τας διατάξεις του άρθρ. 41 του Ν.Δ. 2698/1953 «περί διοικήσεως του Ιδρύματος Κοινωνικών Ασφαλίσεων, μεταρρυθμίσεως της περί αυτού Νομοθεσίας ως και άλλων τινών διατάξεων». 2)Τας διατάξεις του άρθρ. 10 του Ν.Δ. 3083/1954 «περί τροποποιήσεως της περί διοικήσεως του Ι.Κ.Α. Νομοθεσίας και θεσπίσεως ασφαλιστικών και άλλων τινών διατάξεων». 3)Τας διατάξεις του Ν.Δ. 4428/1964 «περί συμπληρώσεως και τροποποιήσεως του Νόμ. 4062/1960 «περί επιβολής τέλους αεροπορικών ταξειδίων εξωτερικού». 4)Την κατά το άρθρ. 2 του Ν.Δ. 4428/1964 υπ' αριθ. Δ4/Γ/2/32689/16627/26.11.64 κοινήν απόφασιν των Υπουργών Οικονομικών και Συγκοινωνιών (ΦΕΚ 588/5.12.1964 τεύχος Β'). 5)Την υπ' αριθ. 828/1964 γνωμοδότησιν του Συμβουλίου Επικρατείας. Προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρ.1.-1.Ο ησφαλισμένος εις το Ι.Κ.Α. δια τον Κλάδον συντάξεως, ο παρέχων τας υπηρεσίας του ως ιπτάμενος εις επιχειρήσεις εναερίων συγκοινωνιών ή την Υ.Π.Α., του Υπουργείου Συγκοινωνιών, δικαιούται εις πλήρην σύνταξιν εκ του Ι.Κ.Α., α)Εάν επραγματοποίησεν, απασχολούμενος υπό τας ανωτέρω προϋποθέσεις, τας εν παρ. 1 του άρθρ. 28 του Α.Ν. 1846/1951, ως αντικατεστάθη υπό της παρ. 1 του άρθρ. 5 του Ν.Δ. 4104/1960 ημέρας εργασίας επί πλέον δε συνεπλήρωσε κατά τον χρόνον αποχωρήσεως εκ της υπηρεσίας, ο μεν κεκτημένος μίαν των υπό στοιχ. α' της παρ. 4 του παρόντος άρθρου ειδικοτήτων το 53ον έτος της ηλικίας του ο ησφαλισμένος ή το 48ον η ησφαλισμένη, και  3.000 ώρας πτήσεως, εξ ων 500 εντός της τελευταίας προ της αποχωρήσεως δεκαετίας, ο δε κεκτημένος την υπό στοιχ. β' της παρ. 4 του παρόντος  άρθρου  ειδικότητα  το 58ον  έτος της  ηλικίας του ο (Αντί για τη σελ. 70, 61(δ) Σελ. 70,61(ε) Τεύχος 1299 - Σελ. 63 Ίδρυμα Κοινωνικών Ασφαλίσεων 15Β.Β.α.38-39 ησφαλισμένος ή το 53ον ή ησφαλισμένη και 500 ώρας πτήσεως εξ ων 250 εντός της τελευταίας, προ της αποχωρήσεως δεκαετίας ή β)ανεξαρτήτως ηλικίας εάν επραγματοποίησεν υπό τας ανωτέρω προϋποθέσεις 7.500 ημέρας εργασίας εν ασφαλίσει. 2.Εάν ο ησφαλισμένος συνεπλήρωσε τας εν εδαφ. α' της παρ. 1 του παρόντος άρθρου ημέρας εργασίας και ώρας πτήσεως, δικαιούται συντάξεως ηλαττωμένης κατά το 1/200 της πλήρους μηνιαίας συντάξεως, δι' έκαστον μήνα ελλείποντα εκ των υπό της αυτής παραγράφου οριζομένων ορίων ηλικίας, εφ' όσον συνεπλήρωσε, προκειμένου μεν περί των υπό στοιχ. α' της παρ. 4 του παρόντος άρθρου προσώπων το 48ον έτος τη ηλικίας ο ησφαλισμένος και το 43ον έτος η ησφαλισμένη, προκειμένου δε περί των υπό στοιχ. β' της παρ. 4 του παρόντος άρθρου προσώπων το 53ον έτος της ηλικίας ο ησφαλισμένος ή το 48ον η ησφαλισμένη. 3.Ο ησφαλισμένος, ο ανήκων εις το ιπτάμενον προσωπικόν, δικαιούται πλήρους συντάξεως λόγω αναπηρίας, εάν λόγω παθήσεως ή βλάβης, ή εξασθενήσεως σωματικής ή πνευματικής καθίσταται οριστικώς ανίκανος προς εξάσκησιν της επαγγελματικής αυτού ειδικότητος και, εφ' όσον επραγματοποίησεν α)1.500 ημέρας εργασίας εν ασφαλίσει και β)250 ώρας πτήσεως εντός της τελευταίας προ της επελεύσεως της ανικανότητος πενταετίας εκτός εάν κατά το διάστημα τούτο, απείχε της εργασίας λόγω προσωρινής ανικανότητος, αρμοδίως βεβαιουμένης, ότε μειούται αναλόγως ο απαιτούμενος αριθμός των 250 ωρών. Περί της ανικανότητος προς εργασίαν, λογιζομένης δια την εφαρμογήν του παρόντος, ως οφειλομένης εις επαγγελματικήν ασθένειαν, αποφαίνεται κατ' εξαίρεσιν των οικείων διατάξεων της νομοθεσίας του Ι.Κ.Α., αποκλειστικώς η Ανωτάτη Υγειονομική Επιτροπή Αεροπορίας δαπάναις του εργοδότου, της οποίας αι αποφάσεις είναι υποχρεωτικαί δια το Ι.Κ.Α. 4.Ως ιπτάμενον προσωπικόν δια την εφαρμογήν του παρόντος, νοούνται α)οι κάτοχοι πτυχίου χειρισταί, αεροναυτίλοι, ιπτάμενοι μηχανικοί, ιπτάμενοι ραδιοτηλεγραφηταί, ιπτάμενοι συνοδοί, ιπτάμενοι φροντισταί και πας όστις ίπταται προς εξάσκησιν της επαγγελματικής αυτού ειδικότητος και β)οι κάτοχοι πτυχίου επιμεληταί πτήσεως. Σελ. 70,62(ε) Τεύχος 1299 - Σελ. 64 15Β.Β.α.39 Ίδρυμα Κοινωνικών Ασφαλίσεων Άρθρ.2.-1.Ο ησφαλισμένος εις το Ι.Κ.Α. δια τον Κλάδον συντάξεως, ο ανήκων εις το τεχνικόν προσωπικόν (συντηρήσεως αεροσκαφών) αεροπορικών επιχειρήσεων ή της Υ.Π.Α., δικαιούται εις πλήρη σύνταξιν εκ του Ι.Κ.Α., α)εάν επραγματοποίησεν, απασχολούμενος υπό την ανωτέρω ειδικότητα, τας εν παρ. 1 του άρθρ. 28 του Α.Ν. 1846/1951, ως αντικατεστάθη δια της παρ. 1 του άρθρ. 5 του Ν.Δ. 4104/1960, ημέρας εργασίας και συνεπλήρωσε κατά τον χρόνον αποχωρήσεως εκ της επιχειρήσεως το 58ον έτος της ηλικίας του ο ησφαλισμένος ή το 53ον η ησφαλισμένη ή «β)ανεξαρτήτως ηλικίας εάν επραγματοποίησεν εν ασφαλίσει, υπό τας ανωτέρω προϋποθέσεις 9.000 ημέρας εργασίας ο ησφαλισμένος και 7.500 ημέρας εργασίας η ησφαλισμένη». Το εδάφ. β' αντικατεστάθη ως άνω δια του άρθρ. 5 Β.Δ. 649/1968 (κατωτ. αριθ. 52). 2.Εάν ο ησφαλισμένος συνεπλήρωσε τας εν παρ.1 στοιχ. α' του παρόντος άρθρου ημέρας εργασίας, δικαιούται συντάξεως ηλαττωμένης κατά το 1/200 της πλήρους μηνιαίας συντάξεως, δι' έκαστον μήνα ελλείποντα εκ των υπό της αυτής παραγράφου οριζομένων ορίων ηλικίας, εφ' όσον συνεπλήρωσε το 53ον έτος της ηλικίας, προκειμένου περί ησφαλισμένου και το 48ον έτος, προκειμένου περί ησφαλισμένης. 3.Ο ησφαλισμένος, ο ανήκων εις το προσωπικόν, περί ου το παρόν άρθρον δικαιούται συντάξεως λόγω αναπηρίας, εάν κατέστη ανάπηρος κατά την έννοιαν της παρ. 2 του άρθρ. 28 του Α.Ν. 1846/51 και υπό τας προϋποθέσεις και όρους τους ισχύοντας βάσει των διατάξεων περί παροχών ησφαλισμένων Κλάδου συντάξεων της νομοθεσίας του ΙΚΑ. 4.Ως τεχνικόν προσωπικόν εδάφους νοούνται, οι μηχανοσυνθέται, μηχανικοί κινητήρων, σκαφών, ελίκων και εξαρτημάτων αυτών, ως και οι παρελκομένων κινητήρων και αεροσκαφών, οι ηλεκτροτεχνίται και τεχνίται τηλεπικοινωνιών. Οι ελασματουργοί, μηχανουργοί, επιμεταλλωταί, τεχνίται ταπετσαριών, λευκοσιδηρουργοί, χρώσται αεροσκαφών, τεχνίται σωστικών μέσων συγκολληταί μετάλλων, ξυλουργοί, επενδυταί πτητικών μέσων, συντηρηταί αεροπορικών εγκαταστάσεων και συντηρηταί μηχανημάτων ενοργάνου πτήσεως. Οι μηχανικοί αυτοκινήτων, τεχνικοί καθαρισταί, τεχνίται αεροπορικών οργάνων, τεχνικοί εκπαιδευταί ενοργάνου πτήσεως. Οι βοηθοί και μαθητευόμενοι πάντων των ως άνω ειδικοτήτων, οι σχεδιασταί, διαχειρισταί αεροπορικού υλικού, τεχνικού υπάλληλοι και οι τεχνικοί γραφείς. Άρθρ.3.-Το ποσόν της χορηγουμένης συντάξεως υπολογίζεται βάσει των διατάξεων του άρθρ. 29 του Α.Ν. 1846/51, ως ετροποποιήθη υπό του Ν.Δ. 4104/ 60, μη εφαρμοζομένων μόνον των διατάξεων του δευτέρου και τρίτου εδαφίου της παρ. 11 του ιδίου άρθρου. Άρθρ.4.-Εάν ο ησφαλισμένος αποχωρήση της επιχειρήσεως ή απεχώρησεν αυτής χωρίς να δικαιούται συντάξεως, κατά τας ειδικάς διατάξεις του παρόντος, συνυπολογίζονται δια την απονομήν αυτώ κατά τας κοινάς διατάξεις της περί συνταξιοδοτήσεως των ησφαλισμένων του ΙΚΑ νομοθεσίας, ο εις τας επιχειρήσεις εναερίων συγκοινωνιών ή την Υ.Π.Α. διανυθείς εν ασφαλίσει χρόνος, προσηυξημένος κατά το ήμισυ. Δυνάμει της παρ. 16 άρθρ. 1 Ν.Δ. 4577/1966 (κατωτ. αριθ. 43) ης η ισχύς άρχεται από 1 Ιαν. 1967 αι διατάξεις του ανωτέρω Β.Δ. 7/1965 εφαρμόζονται αναλόγως και δια το προσωπικόν του Σμήνους Ανθελονοσιακού Πολέμου (Σ.Α.Π.) του Υπουργείου Υγιεινής, ιπτάμενον και τεχνικόν, το απασχολούμενον με την από αέρος καταπολέμησιν της Ελονοσίας εφ' όσον τούτο υπάγεται εις την ασφάλισιν κλάδου συντάξεων του Ι.Κ.Α. (Μετά τη σελ. 70,62(ε) Σελ. 70,621 Τεύχος 1299 - Σελ. 65 Ίδρυμα Κοινωνικών Ασφαλίσεων 15Β.Β.α.39 15Β.Β.α.39 Ίδρυμα Κοινωνικών Ασφαλίσεων 